Document ID: 32010R1193

UREDBA KOMISIJE (EU) št. 1193/2010
z dne 16. decembra 2010
o vpisu imena v register zaščitenih označb porekla in zaščitenih geografskih označb [Maine-Anjou (ZOP)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
V skladu s prvim pododstavkom člena 6(2) in na podlagi člena 17(2) Uredbe (ES) št. 510/2006 je bila vloga Francije za registracijo imena „Maine-Anjou“ objavljena v Uradnem listu Evropske unije (2).
(2)
Italija je v skladu s členom 7(1) Uredbe (ES) št. 510/2006 registraciji ugovarjala. Ugovor je bil na podlagi člena 7(3) navedene uredbe sprejet.
(3)
Izjava o ugovoru se je nanašala na nespoštovanje pogojev iz člena 2 Uredbe (ES) št. 510/2006, zlasti v zvezi s povezavo med geografskim območjem in kakovostjo proizvoda. Poleg tega je izjava o ugovoru navedla, da bi bila registracija zadevnega imena neskladna z določbami iz člena 3(2) Uredbe (ES) št. 510/2006, zlasti v zvezi z nasprotjem med imenom za registracijo in imenom živalske pasme, tj. Maine-Anjou.
(4)
Izjava o ugovoru se je nanašala tudi na določbe iz člena 3(3) Uredbe (ES) št. 510/2006, zlasti glede registriranega delno enakozvočnega imena „Bœuf du Maine“.
(5)
S pismom z dne 9. julija 2009 je Komisija prosila Francijo in Italijo, da v skladu s svojimi notranjimi postopki dosežeta medsebojno soglasje.
(6)
Po končanih posvetovanjih je Francija s pismom z dne 5. februarja 2010 obvestila Komisijo, da sta državi dosegli soglasje. Poleg tega so podatki, objavljeni v skladu s členom 6(2) Uredbe (ES) št. 510/2006, ostali nespremenjeni.
(7)
Zato se v skladu z drugim pododstavkom člena 7(5) Uredbe (ES) št. 510/2006 ime „Maine-Anjou“, ki ga je predložila Francija, registrira -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2010

Labels: 3
18
17
6